ДО
ОБЩИНСКИ СЪВЕТ
ГР.БЕЛЕНЕ
ПРЕДЛОЖЕНИЕ

от
МИЛЕН ПАВЛОВ ДУЛЕВ
Кмет на Община Белене
ОТНОСНО: Приемане на Правилник за  изменение и допълнение на Правилник за устройството и дейността на Център за подкрепа за личностно развитие – Общински детски комплекс – град Белене. 
УВАЖАЕМИ ОБЩИНСКИ СЪВЕТНИЦИ,

Съгласно чл. 187, чл. 188 и чл. 189 от Закона за предучилищното и училищното образование и в съответствие с Държавния образователен стандарт за приобщаващо образование, всяко дете и ученик има право на подкрепа за личностното си развитие, съобразена с неговите индивидуални потребности, способности и възможности.

ЦПЛР-ОДК-Белене има ключова роля в осигуряването на възможности за развитие на дарбите, талантите и интересите на децата и учениците. Наред с това следва да се създадат условия за оказване на допълнителна подкрепа на онези от тях, които се нуждаят от специализирана помощ, за да се гарантира тяхното пълноценно включване и равен достъп до образование и култура.
Предоставянето на допълнителна подкрепа в ЦПЛР-ОДК-Белене налага актуализация на приетия с Решение №84 от 05.10.2021 г. на Общински съвет – Белене Правилник за устройството и дейността на Център за подкрепа за личностно развитие – Общински детски комплекс – град Белене.               
Предлаганото изменение и допълнение касае чл.2, чл.5 и чл.7 от действащия Правилник, като по отношение останалата част на същия не се налага промяна.

Като следствие на въвеждането на тази допълнителна подкрепа и в защита на обществения интерес се гарантира, че ЦПЛР ще може да осигури цялостно личностно развитие за всички деца и ученици, без значение на техните способности, социален статус или здравословно състояние.

Предвижда се предлаганото изменение да влезе в сила след публикуването му по реда на Закона за нормативните актове. 
         С предлаганите промени Чл.2 се изменя и допълва така:

Добавя се ал (4)

Чл.2. (4) /изм. Реш. №………./…………. г./ Общата и допълнителната подкрепа за личностно развитие на децата се осигурява там, където са децата или учениците - освен в Центъра за подкрепа за личностно развитие и в детските градини и училищата.

Чл.5 се изменя и допълва така: 

Чл. 5.  /изм. Реш. №………./…………. г./ отпада т.6 Допълнителна подкрепа за деца и ученици с изявени дарби и се добавя алинея
Чл.5. (4) Допълнителната подкрепа по ал. 1  се осъществява в съответствие с чл. 187, чл. 188, чл. 189  и с държавния образователен стандарт за приобщаващото образование и включва:
1. Работа с дете и ученик по конкретен случай – за деца и ученици с изявени дарби, със специални образователни потребности, с хронични заболявания.

2. Психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;

3. Осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;

4. Предоставяне на обучение по специалните учебни предмети за учениците със сензорни увреждания;

5. Ресурсно подпомагане.

Чл. 7 се изменя и допълва така:
Чл.7. (1) ЦПЛР - ОДК - Белене осъществява следните дейности:

Добавят се т.12 и т.13 както следва:

т.12 /изм. Реш. №………./…………. г./ Участва със свои специалисти в извършването на оценка на индивидуалните потребности на децата и учениците със специални образователни потребности, с хронични заболявания, деца в риск и с изявени дарби.

т.13 Участва със свои специалисти в дейностите за предоставяне на обща и допълнителна подкрепа на децата и учениците в детските градини и училищата.
Целта на предлаганото изменение и допълнение е да се осигури приобщаващо образование и равен достъп до качествено обучение и развитие чрез въвеждане на допълнителна подкрепа за деца и ученици според техните индивидуални потребности.
Резултатите, които се очакват от прилагането на предлаганото изменение и допълнение на Правилника, се свеждат до постигане на целта, посочена по-горе. 
За прилагането на предлаганото изменение и допълнение на Правилника не са необходими допълнителни финансови средства.
Предлаганото изменение и допълнение на Правилника представлява изменение и допълнение на подзаконов нормативен акт, издаден въз основа на чл.49, ал.8 от Закона за предучилищното и училищното образование.

Изменението е в съответствие с:

· правото на Европейския съюз, включително принципите на равен достъп до образование, приобщаващо обучение и защита от дискриминация, залегнали в Хартата на основните права на Европейския съюз (чл. 14 и чл. 21), както и в Директива 2000/78/ЕО за равно третиране в областта на заетостта и образованието;

· Конвенцията на ООН за правата на хората с увреждания, ратифицирана от Република България, и свързаните с нея ангажименти за осигуряване на приобщаващо образование и равнопоставеност;

· правото на Република България, включително Конституцията на Република България (чл. 53), Закона за предучилищното и училищното образование, както и Държавния образователен стандарт за приобщаващото образование.

Предложените разпоредби допринасят за по-пълното прилагане на принципите за равнопоставеност, приобщаване и достъпност в образованието.

С горните мотиви, на основание чл.21, ал.1, т.23 и ал.2 от Закона за местното самоуправление и местната администрация, във връзка с чл.49. ал. 8 от Закона за предучилищното и училищното образование, предлагам Общински съвет - Белене да вземе следното

РЕШЕНИЕ:

Приема Правилник за изменение и допълнение на Правилник за устройството и дейността на Център за подкрепа за личностно развитие – Общински детски комплекс – град Белене, съгласно Приложение №1, неразделна част от настоящото решение.
С УВАЖЕНИЕ,

МИЛЕН ДУЛЕВ 

КМЕТ НА ОБЩИНА БЕЛЕНЕ
Приложение №1 към Реш. №………./…………. г. на ОбС-Белене
ПРОЕКТ 
Правилник
за изменение и допълнение на Правилник за устройството и дейността на Център за подкрепа за личностно развитие – 
Общински детски комплекс – град Белене
§1. В чл.2 се добавя нова ал.4:
Чл.2. (4) /нова с Реш. №………./…………. г. на ОбС-Белене/ Общата и допълнителната подкрепа за личностно развитие на децата се осигурява там, където са децата или учениците - освен в Центъра за подкрепа за личностно развитие и в детските градини и училищата.
§2. В чл.5, ал.3, т.6 се отменя: 

Чл. 5. (3) т.6  /отм. с Реш. №………./…………. г. на ОбС-Белене/ Допълнителна подкрепа за деца и ученици с изявени дарби.
§3. В чл.5 се добавя нова ал.4:

Чл.5. (4) /нова с Реш. №………./…………. г. на ОбС-Белене/ Допълнителната подкрепа по ал. 1  се осъществява в съответствие с чл. 187, чл. 188, чл. 189  и с държавния образователен стандарт за приобщаващото образование и включва:
1. Работа с дете и ученик по конкретен случай – за деца и ученици с изявени дарби, със специални образователни потребности, с хронични заболявания.

2. Психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;

3. Осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;

4. Предоставяне на обучение по специалните учебни предмети за учениците със сензорни увреждания;

5. Ресурсно подпомагане.

§4. В чл.7, ал.1 се добавят нови т.12 и т.13:

Чл.7. (1) т.12 /нова с Реш. №………./…………. г. на ОбС-Белене/ Участва със свои специалисти в извършването на оценка на индивидуалните потребности на децата и учениците със специални образователни потребности, с хронични заболявания, деца в риск и с изявени дарби.

т.13 /нова с Реш. №………./…………. г. на ОбС-Белене/ Участва със свои специалисти в дейностите за предоставяне на обща и допълнителна подкрепа на децата и учениците в детските градини и училищата.

Преходни и заключителни разпоредби
§ 1. Правилникът за изменение и допълнение на Правилник за устройството и дейността на Център за подкрепа за личностно развитие – Общински детски комплекс – град Белене влиза в сила три дни след публикуването му на официалната интернет страница на Община Белене. 
ВНОСИТЕЛ:

МИЛЕН ДУЛЕВ 

КМЕТ НА ОБЩИНА БЕЛЕНЕ

